### Beslutning

Fremsendes til Teknisk Udvalg til behandling i henhold til beslutning i byrådets møde den 22. januar 2020.

Endelig vedtagelse af forslag til Lokalplan 1083 Elna Christensen - bolig- og erhvervsområde ved [adresse] og [adresse] i Risskov og tillæg nr. 22 til Kommuneplan 2017 samt forslag til udbygningsaftale.

### Resumé

Lokalplan 1083 gælder for et område i [adresse], der er beliggende vest for [adresse], nord for [adresse] og øst for letbanesporet. Den nordlige del af lokalplanområdet afgrænses dels af Lokalplan 911 og dels af [adresse].

Lokalplanområdet er ca. 14,5 ha stort og er delvist privat og delvist kommunalt ejet og beliggende i byzone.

Formålet med lokalplanen er at omdanne området til et blandet bolig- og erhvervsområde, hvor der kan opføres omkring 156.000 m2 bebyggelse, der vil rumme 1.600-1.700 boliger.

Området vil komme til at bestå af ca. 92 % boliger og 8 % lettere erhverv i erhvervsklasserne 1 – 2. Den gennemsnitlige bebyggelsesprocent for boligbebyggelse i lokalplanområdet under ét er ca. 120.

Lokalplanforslaget er ikke i overensstemmelse med rammerne i kommuneplanen. Der er derfor udarbejdet forslag til Tillæg nr. 22 til Kommuneplan 2017.

Der er udarbejdet et forslag til udbygningsaftale. Forslaget er ændret efter bemærkninger fra naboer – bilag 2.

Forslag til Lokalplan nr. 1083, Tillæg nr. 22 til Kommuneplan 2017 samt forslag til udbygningsaftale har været fremlagt offentligt i juli - 2019 til september 2019. Der er modtaget 13 høringssvar.

Parallelt med høringen og på baggrund af høringen er der lavet ændringer af forslaget til lokalplanen. Ændringerne fremgår af indstillingens punkt 5.11.

Lokalplanen blev sendt i høring med 20 % almene boliger, hvoraf ca. 12-13 % var placeret på konkret byggefelt eller i konkret delområde. I høringsperioden har det kun været muligt at placere yderligere 2-3 %. Den samlede procent for almene boliger ændres derfor til 15.

Lokalplanen forudsætter salg af et kommunalt areal, der p.t. anvendes som materielgård.

### Indstilling

At 1) forslag til Lokalplan nr. 1083 Risskov Engby - bolig- og erhvervsområde ved [adresse] og [adresse] i Risskov vedtages endeligt med de ændringer, der fremgår af indstillingens afsnit 5. 11,

At 2) forslag til Tillæg nr. 22 til Kommuneplan 2017 vedtages endeligt med de ændringer, der fremgår af indstillingens afsnit 5.11,

At 3) forslag til udbygningsaftale vedtages endeligt med de ændringer, der fremgår af indstillingens afsnit 5.3,

At 4) bemærkninger fra den offentlige høring besvares, som det det fremgår af afsnit 5.10,

At 5) at byplanvedtægt nr. 3 aflyses for den del, der indgår i Lokalplan 1083 samt for det nye rammeområde 150701 BO,

At 6) der foretages vejudlæg til vej E-F over ejendommen matr.nr. 31 i henhold til Privatvejslovens § 26, stk. 2, nr. 2. Teknik og Miljø bemyndiges til efterfølgende at kunne kræve vejen anlagt efter Privatvejslovens § 39,

At 7) Teknik og Miljø bemyndiges til at foretage den nødvendige vejnedlæggelse af en mindre del af den offentlige vej [adresse] (på matrikelkort benævnt litra ”fe”) samt en del af den offentlige vej [adresse] (på matrikelkort benævnt matr.nr. 190).

### Sagens forløb

16-01-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 20-01-2020 Magistraten

Fremsendes til [adresse] med bemærkning, at Magistraten i mødet den 20. januar 2020 anbefaler, at byrådet tiltræder Magistratsafdelingen for Teknik og Miljøs indstilling af 6. januar 2020.

Konsekvenserne af, at nogle fortsætter deres virksomhed, som ikke passer ind i den nye lokalplan, belyses.

Esmarelda Lind og Mike Nielsen tog forbehold.

John Krogh tog forbehold med hensyn til andele af almene boliger.

Borgmester Poul Simonsen og rådmand Ragner Clausen deltog ikke i sagens behandling.

 22-01-2020 [adresse]
Fremsendes til Teknisk Udvalg til behandling i henhold til beslutning i byrådets møde den 22. januar 2020.
 03-02-2020 Teknisk Udvalg
Udvalget kunne enstemmigt tiltræde indstillingen med den ændring, at der nu er planlagt 20 % almene boliger i lokalplanen fremfor 15 %, notat vedlægges inden Byrådets behandling af sagen.
 05-02-2020 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 5. februar 2020 har vedtaget Magistratens indstilling i overensstemmelse med erklæring fra Teknisk Udvalg af 3. februar 2020.